 Coastal inayochungulia shimo la kushuka daraja katika Ligi Kuu ya Tanzania Bara, ilitinga hatua ya nusu fainali baada ya kuitoa Simba kwa 2-1 huku Yanga ikiing’oa Ndanda FC kwa 2-1.Akizungumza jana na gazeti hili, Jangalu ambaye ni beki wa zamani wa klabu hiyo na timu ya taifa, alisema kikosi chake kinaendelea vizuri na kambi yao kuelekea katika mchezo huo muhimu.“Tuko vizuri na kambi Lushoto, tunajiandaa kuwatoa Yanga katika mchezo huo wa shirikisho na tuna imani mambo yatakuwa mazuri,” alisema huku akijivunia rekodi ya kuviangusha vigogo vya soka msimu huu. Imezifunga Yanga na Azam katika ligi.Aliongeza kuwa, kwa kuwa vigogo wote wanawamudu, hawaoni sababu ya kutotwaa Kombe la FA na kupata tiketi ya kuiwakilisha nchi katika Kombe la Shirikisho mwakani, akisema ushindi utawaongezea ari ya kupambana kutoshuka daraja.